Johannes Høyer

Johannes Høyer (født 19. januar 1883 i Arendal, død 4. oktober 1960) var en norsk fullmektig, sakfører, advokat og politiker som representerte partiet Høyre.

Høyer ble ferdig utdannet candidatus juris i 1906 og flyttet til Bodø i 1907 hvor han fikk stilling som byfogdfullmektig. Han var sakfører fra  1908 til 1928 før han ble statsadvokat i Nordland lagsogn, et embete han hadde frem til 1939.

Høyer ble valgt inn som representant i bystyret i Bodø ved kommunestyrevalget 1916 hvor han satt sammenhengende frem til 1923, hvorav de to siste årene som medlem av formannskapet. I perioden 1925 til 1927 satt han også på Stortinget for byene i Nord-Norge. Gjeninnvalgt som ordfører for perioden fra 1929 til 1931 og videre medlem av bystyret frem til 1934. 

I 1939 flyttet Høyer til Hamar hvor han tiltrådte i stillingen som sorenskriver. Høyer døde i 1960 og er gravlagt på Vår Frelsers gravlund i Oslo.

Referanser

 Kilder 
 Norsk samfunnsvitenskapelig datatjeneste, Politikerarkivet: Johannes Høyer . Besøkt 13. oktober 2012.
 Thor M. Andersen (red.): Norges ordførere 1929-1931. A.M. Hanches Forlag, Oslo 1931, s. 242 (digitalisert av Nasjonalbiblioteket). Besøkt 13. oktober 2012.
 Slekt og Data Gravminnebasen, minneside basert på bilder og gravminnedata for Johannes Høyer, (19.januar 1883 - 04.oktober 1960)

 Eksterne lenker 


Kategori:Ordførere i Bodø
Kategori:Høyre-politikere i Bodø
Kategori:Stortingsrepresentanter fra Høyre
Kategori:Stortingsrepresentanter 1925–1927
Kategori:Norske statsadvokater
Kategori:Sorenskrivere
Kategori:Personer fra Arendal kommune